KVK Khawzawl buatsaihin Chawngtlaiah Farmers Scientist Interaction an nei,"936/2024-2025 C hawngtlai, 25th June, 2024: Vawiin khan KVK Khawzawl chuan Chawngtlai khuaa Sapthei chingtute nen Farmers Scientist Interaction an nei. He hun hi Dr. Malsawmkimi Senior Scientist & Head chuan kaihruaiin, Pi R. Vanlalduati SMS (Soil Science), Pu Rambuatsaiha SMS (Agronomy) leh Pu Prakash Thapa (Farm Manager) te chuan he inkawmkhawmna hunah hian zirtirna an pe a ni. KVK Khawzawl te hian Saptheite hi an chinna hmun tlawha enfiahin -  fruit fly in a tihbuai te bakah rannung dang ten an tihbuai dante hmuhchhuah a ni a. Heng natna leh rannung hrang hrangte laka thlai enkawl dan leh ven dan te zirtirna an pe nghal bawk a ni. Chawngtlai Sapthei Growers Association ah hian chhungkua 96 in sapthei hi an ching a, kuminah hian quintal 70 vel seng tawhin an seng mek zel a, November thla thlengin Sapthei seng tur hi an nei chho dawn a ni. Attachment Loading attachment...",Dated: 25 th Jun 24 2:18 PM,https://dipr.mizoram.gov.in/post/kvk-khawzawl-buatsaihin-chawngtlaiah-farmers-scientist-interaction-an-nei